मेजर रैंक के 2 अधिकारियों के खिलाफ कोर्ट मार्शल का आदेश, अवैध संबंधों की वजह से हुई कार्रवाई  
मेजर रैंक के 2 अधिकारियों पर सेना ने लिया कड़ा फैसला
अवैध संबंधों की वजह से कोर्ट मार्शल का आदेश
पुरुष अधिकारी की पत्नी ने अवैध संबंधों की लिखित शिकायत की थी
सूत्रों के मुताबिक दोनों की मुलाकात हिजबुल आतंकी बुरहान वानी के खिलाफ चलाए गए ऑपरेशन के दौरान कश्मीर में हुई थी. उस दौरान महिला मेजर अधिकारी सेना की नॉदर्न कमांड में काउंटर इंटेलिजेंस ऑफिसर के रूप में तैनात थी, जबकि पुरुष अधिकारी आतंकियों के खिलाफ कश्मीर में सेना की राष्ट्रीय राइफल्स में तैनात था. अब इस मामले में आर्मी एक्ट के सेक्शन 45 के तहत कोर्ट मार्शल का आदेश दिया गया है.  
इसके अनुसार ऑफिसर के पद पर रहते हुए इस तरह का चरित्र और व्यवहार स्वीकार्य नहीं है. साथ में ऐसे किसी भी अवैध संबंध में लिप्त होना नैतिक पतन और गंभीर अपराध माना जाता है. जानकारों का कहना है कि ऐसी घटना में संबंधित अधिकारियों की नौकरी जा सकती है.